ব্রুনাই–মালয়েশিয়া সম্পর্ক
মালয়েশিয়ার রাজধানী কুয়ালালামপুর-এ ব্রুনাই এর একটি হাই কমিশন রয়েছে। এর পাশাপাশি, মালয়েশিয়াতে ব্রুনাই এর দুটি কনস্যুলেট-জেনারেল রয়েছে। কনস্যুলেট-জেনারেল দুটি মালয়েশিয়ার কোতা কিনাবালু এবং কুচিং অঞ্চলে অবস্থিত। অপরদিকে, ব্রুনাই এর রাজধানী বন্দর সেরি বেগাওয়ান-এ মালয়েশিয়ার একটি হাই কমিশন রয়েছে।
খ্রোনিঙেন
খ্রোনিঙেন (ওলন্দাজ: Groningen) নেদারল্যান্ডসের উত্তরাঞ্চলে অবস্থিত খ্রোনিঙেন প্রদেশের সবচেয়ে বড় শহর এবং রাজধানী। শহরটির অবস্থান "ড্রেন্ট্‌সে আ" ও "হুন্‌জে" নদী এবং কিছু খালের সংযোগস্থলে। তবে নদী দুটিকেও বর্তমানে খালের মত রূপ দেয়া হয়েছে যাদের দুই ধার কনক্রিট দিয়ে বাঁধানো। এর নিকটে কিছু হ্রদ রয়েছে, যেমন, দক্ষিণ-পশ্চিমে লেইক্‌স্টারমিয়ার, দক্ষিণে পাটার্সভোল্ড্‌সেমিয়ার, পূর্বে বোর্খমেরেন এবং দক্ষিণ-পূর্বে জাউড্‌লার্ডারমিয়ার।